ຈີນຍົກເລີກ ການຫ້າມ ສ້າງໂຮງງານໄຟຟ້າ ນີວເຄລຍໃໝ່
ຈີນ​ອະນຸຍາດ​ໃຫ້ ມີ​ການກໍ່ສ້າງ​ ໂຮງ​ໄຟຟ້າ​ນິວ​ເຄລຍ ໃນ​ເຂດແຄມ​ຝັ່ງ​ທະ​ເລ ພຽງ​ແຕ່​ຈໍານວນ​ນ້ອຍໆ​ເທົ່າ​ນັ້ນ ​​ກ່ອນ​ປີ 2015.
ຈີນໄດ້ຍົກເລີກ ການເກືອດຫ້າມສ້າງໂຮງງານໄຟຟ້ານິວເຄລຍ ໃໝ່ ທີ່ໄດ້ປະກາດໃຊ້ ຫຼັງຈາກທີ່ໄດ້ເກີດຄວາມຫາຍະນະຢູ່ໂຮງ ງານໄຟຟ້ານິວເຄລຍ Fukushima ຂອງຍີ່ປຸ່ນ ໃນປີກາຍນີ້ ແຕ່ ກໍກ່າວວ່າ ມີແຕ່ໂຄງການໃນເຂດແຄມຝັ່ງທະເລເທົ່ານັ້ນ ທີ່ຈະ ໄດ້ຮັບອະນຸຍາດໃຫ້ສ້າງໄດ້ ສະພາປົກຄອງລັດ ກໍຄືລັດຖະບານຈີນ ໄດ້ຕັດສິນໃຈໃນວັນພຸດ ວານນີ້ທີ່ອະນຸຍາດໃຫ້ມີການກໍ່ສ້າງໂຮງໄຟຟ້ານິວເຄລຍ ໃນ ເຂດຟາກຝັ່ງທະເລພຽງແຕ່ຈໍານວນນ້ອຍໆເທົ່ານັ້ນ ກ່ອນປີ 2015 ແລະໃຫ້ຄໍາໝັ້ນສັນຍາວ່າພວກໂຮງງານເຫລົ່ານັ້ນຈະ ຕ້ອງໄດ້ມາດຕະຖານຄວາມປອດໄພສາກົນ ທາງລັດຖະບານກ່າວວ່າ ຕົນໄດ້ດໍາເນີນການກວດກາດ້ານ ຄວາມປອດໄພຢ່າງຮອບດ້ານແລະເຂັ້ມງວດທີ່ພິສູດໃຫ້ເຫັນ ວ່າ ພະລັງງານນິວເຄລຍຂອງຈີນນັ້ນ ແມ່ນໄດ້ການຮັບປະກັນ ຄວາມປອດໄພແລ້ວ ຈີນໄດ້ໂຈະການອະນຸມັດໃຫ້ກໍ່ສ້າງໂຮງງານນິວເຄລຍໃໝ່ທັງໝົດໄວ້ ຫຼັງຈາກທີ່ຟອງຍັກ ສຸນາມິ ທີ່ເກີດຂຶ້ນຍ້ອນແຜ່ນດິນໄຫວ ໄດ້ສົ່ງຜົນໃຫ້ເຕົາແຍກນິວເຄລຍຂອງໂຮງໄຟຟ້າ Fukushima ຂອງຍີ່ປຸ່ນ ລະລາຍລົງ ໃນເດືອນມີນາ ປີ2011 ນັ້ນ